Iktatószám: P/23-2/2021

**Jegyzőkönyv**

**Készült**: A Pénzügyi Bizottság és a Térségfejlesztési Bizottság 2021. szeptember 16-i, a Megyeháza Zrínyi Miklós termében tartott együttes üléséről.

**Jelen vannak**: a mellékelt jelenléti ívek szerint

**Fodor Márk**: Köszönti a Térségfejlesztési és Pénzügyi Bizottság együttes bizottsági ülésén megjelenteket. Megállapítja, hogy a Térségfejlesztési Bizottság a jelen lévő 5 fővel határozatképes. Két napirendi pont szerepel a meghívóban, kérdezi a Térségfejlesztési Bizottság tagjait, hogy az előzetesen kiküldött napirendekkel kapcsolatban van-e valakinek észrevétele.

Mivel észrevétel nem merült fel, szavazásra teszi fel a napirendet.

**3/2021. (IX.16.) TB számú határozat**

*A Zala Megyei Közgyűlés Térségfejlesztési Bizottsága az elnök által előterjesztett napirendeket 5 igen szavazattal egyhangúan elfogadta.*

**Strázsai Zoltán**: Köszönti az együttes bizottsági ülésen résztvevőket, Ezredes Urat és Igazgató Urat. Megállapítja, hogy a Pénzügyi Bizottság a jelen lévő 4 taggal határozatképes. Megkérdezi a Pénzügyi Bizottság tagjait, hogy elfogadják-e az előzetesen kiküldött napirendeket, illetve kérdésük, észrevételük van-e?

**3/2021. (IX.16.) PB számú határozat**

*A Zala Megyei Közgyűlés Pénzügyi Bizottsága az alelnök által előterjesztett napirendeket 4 igen szavazattal egyhangúan elfogadta.*

**Napirend tárgyalása:**

1. **Rendelet-tervezet a Zala Megyei Önkormányzat 2021. évi költségvetésének módosítására.**

**Fodor Márk**: Felkéri Hellerné Vizsy Ritát az előterjesztésben foglaltak rövid összefoglalására.

**Hellerné Vizsy Rita:** A költségvetési rendeleten átvezetésre kerültek pályázatokat érintő bevételek, illetve többletbevételek. A díszpolgári címhez járó pénzjutalom felajánlásra került egy alapítvány részére, mely a 8. mellékletben jelenik meg.

A módosításokat követően a költségvetés főösszege 984.360 e Ft-ra változik.

**Fodor Márk**: Megkérdezi a Térségfejlesztési és Pénzügyi Bizottság tagjait, hogy van-e észrevétel, illetve kérdés a napirendi ponttal kapcsolatban.

**Fodor Márk**: Kéri a Térségfejlesztési Bizottság tagjait, szavazzanak az előterjesztésről.

**4/2021. (IX.16.) TB számú határozat**

*A Zala Megyei Közgyűlés Térségfejlesztési Bizottsága „Rendelet-tervezet a Zala Megyei Önkormányzat 2021. évi költségvetésének módosítására” című napirendi pontot 5 igen szavazattal egyhangúan elfogadta.*

**Strázsai Zoltán**:Kérdés, észrevétel hiányában kéri a Pénzügyi Bizottság tagjait, szavazzanak az előterjesztésről.

**4/2021. (IX.16.) PB számú határozat**

*A Zala Megyei Közgyűlés Pénzügyi Bizottsága „Rendelet-tervezet a Zala Megyei Önkormányzat 2021. évi költségvetésének módosítására” című napirendi pontot 4 igen szavazattal elfogadta.*

1. **A Zala Megyei Önkormányzat pályázatainak jóváhagyása.**

**Fodor Márk**: Felkéri Dr. Laki Tamást az előterjesztésben foglaltak rövid összefoglalására.

**Dr. Laki Tamás:** Két pályázatról van szó. Zala Megyei Önkormányzat Hargita Megye Tanácsával együttműködésben nyújtott be pályázatot *„Új utakon - Turizmusfejlesztés Hargita és Zala megyében”* címen, mellyel a színvonalas turisztikai szolgáltatások és a vallási turizmus felhasználási lehetőségeinek népszerűsítése a cél.

A másik pályázat kapcsán lehetőség nyílik Kábítószerügyi Egyeztető Fórumok működtetési feltételeinek biztosítására.

**Fodor Márk**: Kéri a Térségfejlesztési Bizottság tagjait, hogy kérdés, hozzászólás hiányában szavazzanak az előterjesztésről.

**5/2021. (IX.16.) TB számú határozat**

*A Zala Megyei Közgyűlés Térségfejlesztési Bizottsága „A Zala Megyei Önkormányzat pályázatainak jóváhagyása” című napirendi pontot 5 igen szavazattal, egyhangúan elfogadta.*

**Strázsai Zoltán**: Javaslatokkal egyetért, kéri a Pénzügyi Bizottság tagjait, szavazzanak az előterjesztésről.

**5/2021. (IX.16.) PB számú határozat**

*A Zala Megyei Közgyűlés Pénzügyi Bizottsága „A Zala Megyei Önkormányzat pályázatainak jóváhagyása” című napirendi pontot 4 igen szavazattal elfogadta.*

**Fodor Márk:** Az együttes ülést bezárja. A Térségfejlesztési Bizottság az együttes ülést követően folytatja a munkát.

K.m.e.

 Fodor Márk Strázsai Zoltán

a Térségfejlesztési Bizottság elnöke a Pénzügyi és a Térségfejlesztési Bizottság alelnöke

Vincze Tibor

a Pénzügyi Bizottság tagja